《寄东崖霍处士》
明代·宋讷

临风炼句寄东崖，近别情怀不用猜。问病未能持药去，添丁先喜弄璋来。

窗前怪石三峰倚，盆内新荷两朵开。何日幽期可践约，买鱼同立岸边苔。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。